SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 148

**2020. gada 9. decembrī plkst. 10.00**

Rīgā, Jēkaba ielā 16, komisijas sēžu zālē

attālināti videokonferences formātā

Sēdē piedalās:

komisijas locekļi:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

**Normunds Žunna**

*uzaicinātie****:***

* Ministru prezidenta parlamentārā sekretāre **Evika Siliņa**;
* Valsts kancelejas direktors **Jānis Citskovskis**;
* Krīzes vadības padomes sekretariāta vadītāja p.i. **Kaspars Druvaskalns**;
* Valsts ugunsdzēsības un glābšanas dienesta priekšnieka vietnieks **Mārtiņš Baltmanis**;
* Veselības ministrijas Ārstniecības kvalitātes nodaļas vadītāja **Sanita Janka**;
* Sabiedrības veselības departamenta direktore **Santa Līviņa**;
* Slimību profilakses un kontroles centra Infekcijas slimību riska analīzes un profilakses departamenta direktors **Jurijs Perevoščikovs**;
* Aizsardzības ministrijas valsts sekretārs **Jānis Garisons**;
* Ekonomikas ministrijas valsts sekretāra vietniece **Zaiga Liepiņa**;
* Ekonomikas ministrijas parlamentārais sekretārs **Jurģis Miezainis**;
* Ekonomikas ministrijas Uzņēmējdarbības konkurētspējas departamenta direktors **Kristaps Soms**;
* Ekonomikas ministrijas Iekšējā tirgus departamenta direktore **Inga Apsīte**;
* Finanšu ministrijas valsts sekretāre **Baiba Bāne**;
* Finanšu ministrijas Komercdarbības atbalsta kontroles departamenta konsultants **Jurijs Jenuševskis**;
* Kultūras ministrijas valsts sekretāre **Dace Vilsone**;
* Izglītības un zinātnes ministrijasValsts sekretāra palīgs juridiskajos un datu aizsardzības jautājumos **Andris Kerls**;
* Izglītības kvalitātes valsts dienesta Uzraudzības departamenta direktors **Juris Zīvarts**;
* Iekšlietu ministrijas parlamentārā sekretāre **Signe Bole**;
* Iekšlietu ministrijas valsts sekretāra vietnieks **Vilnis Vītoliņš**;
* Tieslietu ministrijas valsts sekretāra vietniece tiesību politikas jautājumos **Laila Medina**;
* Tieslietu ministrijas Valststiesību departamenta direktore **Sanita Armagana**;
* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**;
* Tieslietu ministrijas Tiesu sistēmas politikas departamenta juristes **Eva Krjukova**;
* Latvijas Republikas tiesībsarga vietniece **Ineta Piļāne**;
* Satiksmes ministrijas Valsts sekretāra vietnieks **Dins Merirands**;
* Labklājības ministrijas Sociālo pakalpojumu departamenta direktors **Aldis Dūdiņš**;
* Ārlietu ministrijas parlamentārā sekretāre **Zanda Kalniņa-Lukaševica**;
* Ārlietu ministrijas Konsulārā departamenta direktore **Guna Japiņa**;
* Ārlietu ministrijas Juridiskā departamenta direktora p.i. **Kristīne Līce**;
* Vides aizsardzības un reģionālās attīstības ministrijas Juridiskā departamenta Juridiskās nodaļas juriste **Agita Drozde**;
* Rīgas pašvaldības policijas priekšnieks **Juris Lūkass**;
* Rīgas domes profilakses, koordinācijas un statistikas nodaļas priekšnieks **Egīls Vidriks**;
* Latvijas Tirdzniecības un rūpniecības kameras pārstāvis;
* Latvijas Izglītības un zinātnes darbinieku arodbiedrības pārstāvis;
* Latvijas Pašvaldību savienība padomnieks **Aino Salmiņš**;
* Latvijas Darba devēju konfederācijas Ģenerāldirektores vietniece Politikas plānošanas dokumentu eksperte **Ilona Kiukucāne**;
* Latvijas Darba devēju konfederācijas jurists **Jānis Pumpiņš**;
* Latvijas Darba devēju konfederācijas tautsaimniecības nozaru eksperte **Sintija Siliņa**;
* Latvijas Juristu apvienības priekšsēdētājs **Rihards Bunka**;
* Latvijas Pārtikas tirgotāju asociācijas izpilddirektors **Noris Krūzītis**;
* Latvijas Alkohola nozares asociācijas Izpilddirektors **Dāvis Vītols**;
* Latvijas Degvielas tirgotāju asociācijas izpilddirektore **Ieva Ligere**;
* Latvijas Degvielas tirgotāju asociācijas valdes priekšsēdētājs **Ojārs Karčevskis**;
* Latvijas Drošības biznesa asociācijas valdes priekšsēdētājs **Jānis Zeps**;
* Latvijas Drošības biznesa asociācijas eksperts **Guntars Loba;**

**Aizsardzības, iekšlietu un korupcijas novēršanas komisijas darbinieki: vecākā konsultante Ieva Barvika un konsultante Inese Silabriede**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Ministru kabineta 18.11.2020. vēstule Nr. 90/TA-2215 (2020), (Saeimas reģistrs Nr.2/2928-13/20);*

*2. Ministru kabineta 25.11.2020. vēstule Nr. 90/TA-2275 (2020), (Saeimas reģistrs Nr.2/2989-13/20);*

*3. Ministru kabineta 03.12.2020. vēstule Nr. 90/TA-2356-IP, TA-2304, TA-2370 (2020), (Saeimas reģistrs Nr.2/3078-13/20);*

*4. Ministru kabineta 04.12.2020. vēstule Nr. 90/TA-2395 (2020), (Saeimas reģistrs Nr.2/3098-13/20);*

Darba kārtība:

1. **Ministru kabineta 2020. gada 17. novembra rīkojums Nr. 668 “Grozījumi Ministru kabineta 2020. gada 6. novembra rīkojumā Nr. 655 "**[**Par ārkārtējās situācijas izsludināšanu**](https://likumi.lv/ta/id/318517-par-arkartejas-situacijas-izsludinasanu)**".**
2. **Ministru kabineta 2020. gada 24. novembra rīkojums Nr. 674 “Grozījumi Ministru kabineta 2020. gada 6. novembra rīkojumā Nr. 655 "**[**Par ārkārtējās situācijas izsludināšanu**](https://likumi.lv/ta/id/318517-par-arkartejas-situacijas-izsludinasanu)**".**
3. **Ministru kabineta 2020. gada 2. decembra rīkojums Nr. 719 “Grozījumi Ministru kabineta 2020. gada 6. novembra rīkojumā Nr. 655 "**[**Par ārkārtējās situācijas izsludināšanu**](https://likumi.lv/ta/id/318517-par-arkartejas-situacijas-izsludinasanu)**".**
4. **Ministru kabineta 2020. gada 4. decembra rīkojums Nr. 736 “Grozījums Ministru kabineta 2020. gada 6. novembra rīkojumā Nr. 655 "**[**Par ārkārtējās situācijas izsludināšanu**](https://likumi.lv/ta/id/318517-par-arkartejas-situacijas-izsludinasanu)**".**

**J.Rancāns** atklāj sēdi, konstatē sēdes dalībniekus un iepazīstina ar izskatāmo darba kārtību. Informē par situācijas nopietnību un jautājuma aktualitāti. Pēdējās divas nedēļas Saeimas darbs bija koncentrējies uz 2021. gada valsts budžeta pieņemšanu, tādēļ Covid-19 aktualitātes tika atliktas uz vēlāku laiku.

Saistībā ar četriem izskatāmajiem Ministru kabineta (turpmāk – MK) rīkojumiem šajā komisijas sēdē ir paredzēts izdiskutēt arī pārējos Covid-19 jautājumus, tādēļ uz šo sēdi ir uzaicināta plaša pārstāvniecība. Šobrīd sabiedrībā ir pieaugusi spriedze, vērojams skeptisks noskaņojums, sociālajos tīklos tiek izplatīti dažādi viedokļi, arī sazvērestību teorijas, kā arī portālā “Mana balss.lv” īsā laika periodā ir savākti paraksti pret masku valkāšanu jaunāko klašu skolēniem.

Sakarā ar to, ka ievērojami palielinājies ar Covid-19 inficēto personu skaits, veselības aizsardzības sistēma jau tiek maksimāli noslogota. J.Rancāns aicina šajā sēdē detalizēti izrunāt neskaidros jautājumus un dažādos viedokļus, aicina visām pusēm būt pieklājīgām un izturēties ar savstarpēju sapratni. Ierosina vispirms uzklausīt Slimību profilakses un kontroles centra (turpmāk – SPKC) un Veselības ministrijas (turpmāk – VM) pārstāvjus, pēc tam nevalstisko organizāciju pārstāvjus, bet pēc tam atbildēt uz komisijas deputātu jautājumiem.

Dod vārdu SPKC pārstāvjiem.

**J.Perevoščikovs** demonstrē prezentāciju un informē par aktuālo SPKC darbību saistībā ar Covid-19 infekciju. Akcentē, ka visi SPKC lēmumi tiek pieņemti saskaņā ar konkrētu informāciju par molekulāro testu rezultātiem. Tiek izmeklēti cilvēki ar slimības simptomiem un pēc ģimenes ārstu nosūtījuma, tiek pētītas infekcijas izplatīšanās ķēdes, tiek izmeklēti riska grupām piederīgi cilvēki.

Katru dienu tiek apkopoti pārskati no visām laboratorijām. Veikto testu skaits pieaug, arī inficēto personu skaits pieaug, smagi slimie pacienti tiek stacionēti (šobrīd – 510 cilvēki). J.Perevoščikovs sniedz salīdzinošu informāciju par Covid-19 saslimšanu citās ES valstīs: pēdējo trīs nedēļu laikā 23 valstīs jau ir vērojama situācijas stabilizēšanās un slimnieku skaita samazināšanās, bet 7 valstīs (arī Latvijā) vērojams slimnieku skaita pieaugums. Sniedz informāciju par slimības izplatību Latvijā pēc teritoriālā dalījuma; uzsver, ka visstraujāk infekcija izplatās Rīgā, Latgalē un Zemgalē, kopumā augsts saslimšanas līmenis ir 94 novadu teritorijās, Informē arī par saslimšanas datiem atkarībā no cilvēku vecuma grupām, akcentē pieaugumu riska grupās, sociālajās iestādēs un stacionāros.

J.Perevoščikovs informē par apkopotajiem rezultātiem par noskaidrotajiem infekcijas avotiem. Atzīmē, ka pusē gadījumu infekcijas avotu nav iespējams noskaidrot. Strauji pieaug infekcijas izplatība mājsaimniecībās no ģimenes locekļiem, pieaug arī izplatība darba vietās un izglītības iestādēs. Šobrīd infekcijas pieauguma līkne sasniedz parabolas formātu. Vidēji katru nedēļu vērojams 15% pieaugums, sāk rasties problēmas hospitalizēt visus, kuriem vajadzīga ārstēšanās stacionārā.

**J.Rancāns** dod vārdu VM pārstāvjiem. Atzīmē, ka vairākas uz šo sēdi uzaicinātās amatpersonas (L.Cipule, S.Līviņa) šobrīd piedalās citās sēdēs.

**S.Janka** papildus vērš uzmanību uz ārstniecības iestāžu kapacitātes problēmām, ārstniecības personu nepietiekamību (viņi arī slimo), ja strauji palielināsies saslimušo skaits. Uzsver, ka visai sabiedrībai ir svarīgi ievērot noteiktos ierobežojumus.

**J.Rancāns** lūdz SPKC sīkāk komentēt tieši testēšanas procesu. Atsaucas uz sabiedrībā izplatītajām šaubām par testēšanas metodikām.

**J.Perevoščikovs** izskaidro SPKC pielietotās tiešās un netiešās testēšanas metodikas, to priekšrocības un trūkumus, izskaidro “zelta standarta” terminu. Atsaucas uz šo testēšanas metožu atbilstību Pasaules Veselības organizācijas rekomendācijām un praksei. Atzīmē, ka SPKC darbinieki epidemioloģiskās izmeklēšanas ietvaros veic nopietnas pārrunas ar inficētajām personām, vidēji veltot 35 minūtes katram cilvēkam.

**J.Rancāns** atzīmē nepieciešamību testēšanas jautājumu komisijā izrunāt detalizēti citā sēdē, uz kuru uzaicināt arī laboratoriju pārstāvjus u.c. speciālistus. Uzsver nepieciešamību kliedēt sabiedrības neticību testēšanas jautājumā. Visu mērķis ir pārtraukt infekcijas izplatību un atgriezties normālā dzīvē.

Dod vārdu Krīzes vadības padomes (turpmāk – KVP) pārstāvim K.Druvaskalnam.

**K.Druvaskalns** informē par KVP aktualitātēm, kā pamatproblēmu uzsver stacionēto slimnieku skaita pieaugumu. Atzīmē, ka procesā ir arī pieļautas kļūdas, bet pamatmērķis ir sabiedrības drošība. Kā būtisku problēmu akcentē ārstniecības iestāžu kapacitāti, mediķu personāla nepietiekamību un saslimstību. Akcentē nepieciešamību iespējami samazināt un ierobežot cilvēku pulcēšanos, īpaši domājot par garajām Ziemassvētku un Jaungada brīvdienām, iesaka svinamās dienas pavadīt savās mājās.

**J.Rancāns** dod vārdu Rīgas Pašvaldības policijas pārstāvim, aicina komentēt pieredzi par uzņēmēju atbildību ierobežojumu ievērošanā.

**J.Lūkass** komentē situāciju Rīgā. Informē, ka pašvaldību policijai ir laba sadarbība ar iedzīvotājiem ierobežojumu pārkāpumu novēršanā, cilvēki aktīvi ziņo. Policija pamatā strādā preventīvi, veic pārrunas ar iedzīvotājiem, notiek patrulēšana vietās, kur notiek lielāka pulcēšanās. Ir ierosināti arī 153 administratīvie procesi. Cilvēku skaits, kuri neievēro prasības, laika gaitā samazinās. Policijas uzmanības lokā ir mazumtirdzniecības uzņēmumi, mazie veikali, arī alkohola un tabakas izstrādājumu tirdzniecība brīvdienās. Būtiskākie pārkāpumi ir masku nevalkāšana, pulcēšanās ierobežojumu neievērošana un tirdzniecības iestāžu personāla darbs bez aizsarglīdzekļiem.

**J.Rancāns** dod vārdu E.Siliņai, lai uzklausītu prezentāciju par izskatāmajiem MK rīkojumiem.

**E.Siliņa** īsumā raksturo 4 rīkojumus, sniedzot informāciju par to pieņemšanas nepieciešamību un būtiskajām normām.

MK 2020. gada **17. novembra rīkojums Nr. 668** “Grozījumi Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)": telpu vēdināšana, ēdināšana izglītības iestādēs un izglītības organizācijas jautājumi, tehniski labojumi par starptautiskās testēšanas norisi, ūdeļu audzēšanas jautājumi (saistībā ar situāciju Nīderlandē).

MK 2020. gada **24. novembra rīkojums Nr. 674** “Grozījumi Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)": grozījumi saimniecisko pakalpojumu veikšanā, izglītojamo skaits vienā telpā nodarbības laikā, distance sporta treniņos (pamatojums no Stenfordas universitātes pētījuma – ieteiktās distances), darbs sociālās aprūpes namos, prasības pašvaldībām ar paaugstinātu saslimstības rādītāju, mutes un deguna aizsegi izglītības iestādēs, prasības maksātnespējas procesam.

MK 2020. gada **2. decembra rīkojums Nr. 719** “Grozījumi Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)" – apjomīgākie ierobežojumi un ārkārtējās situācijas pagarinājums līdz 11. janvārim:

- pulcēšanās ierobežojums līdz 25 cilvēkiem;

- skaistumkopšanas nozares aizliegumu daļēja atcelšana, noteikumi to norisei;

- privātpersonu pulcēšanās pasākumos;

- pasākumu (reliģisko, mākslas, sporta) norises laiku ierobežojumi;

- gadatirgu aizliegums;

- tirdzniecības vietu darbības regulējums brīvdienās un svētku dienās, preču grupu tirdzniecības atšķirības;

- pirmsskolas izglītības organizācija klātienē;

- mutes un deguna aizsarglīdzekļu lietošana pirmsskolas vecuma bērniem no janvāra, pašvaldību palīdzība to iegādē;

- risinājumi par tiesas sēžu norisi;

- risinājumi ieslodzījuma vietās;

- noteikumi saimniecisko pakalpojumu sniedzējiem;

- pārvietošanās sabiedriskajā transportā, masku nēsāšana bērniem;

- Valsts robežsardzes sadarbība ar NBS.

MK 2020. gada **4. decembra rīkojums Nr. 736** “Grozījums Ministru kabineta 2020. gada 6. novembra rīkojumā Nr. 655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)" – pamatā tehniski precizējumi 2. decembra rīkojumā.

**J.Rancāns** dod vārdu Valsts kancelejas direktoram J.Citskovskim.

**J.Citskovskis** akcentē rīcības stratēģiju – ar ierobežojošo pasākumu palīdzību pēc iespējas ātrāk samazināt saslimšanas līkni.

**J.Rancāns** dod vārdu Aizsardzības ministrijas (turpmāk – AM) pārstāvjiem.

**V.Rakstiņš** informē par AM uzdevumiem piegāžu organizācijā un atbalstu civilās aizsardzības sistēmai.

**J.Rancāns** dod vārdu Valsts ugunsdzēsības un glābšanas dienesta pārstāvim.

**M. Baltmanis** atzīmē šobrīd kritiski nepieciešamos iepirkumus: nesterilo medicīnisko cimdu un ķirurģisko cepurīšu iegādi.

**J.Rancāns** dod vārdu Ekonomikas ministrijas pārstāvjiem.

**J.Miezainis** informē, ka ir atklājušies tie saimnieciskie sektori, kuri pandēmijas laikā ir skarti visvairāk. Būtiski ir ierobežot cilvēku pulcēšanos, prioritāte ir veselības aizsardzība. Tiek domāts par kompensējošiem pasākumiem, Valsts ieņēmumu dienestā tiek pieņemti iesniegumi atbalstiem. Atzīmē, ka brīvdienās jebkuras preces var iegādāties attālināti; aicina vairāk izmantot šīs iespējas.

**J.Rancāns** dod vārdu Izglītības un zinātnes ministrijas (turpmāk – IZM) pārstāvjiem.

**A.Kerls** atzīst, ka izglītības sistēmai šī ir sarežģīta un nepatīkama situācija. Būtiski ir saglabāt klātienes apmācību mazajām klasēm. Jautājums par brīvlaika pagarinājumu vēl nav izlemts. Atzīmē sarežģījumus izglītības procesa organizēšanā, bet uzsver, ka veselības aizsardzība ir visam prioritāte. Tiek uzklausīti epidemiologu padomi par telpu iekārtojumu un ventilēšanu. IZM iespēju robežās uzklausa citu valstu pieredzi un pieņem labo praksi, bet ideālu risinājumu nav nekur. Pēc iespējas ātrāk ir jāsamazina Covid-19 izplatību, jānovērš izplatības riski.

**J.Rancāns** dod vārdu Iekšlietu ministrijas pārstāvjiem.

**S.Bole** informē, ka Valsts policija (turpmāk – VP) kopš ārkārtējās situācijas izsludināšana veic daudz preventīvās pārbaudes, min statistikas datus. VP iespēju robežās cilvēkus nesoda gadījumos, ja noteikumu neievērošanā nav ļaunprātības. Ir vērojams, ka cilvēku izpratne par ierobežojumiem uzlabojas. Visvairāk pārkāpumi konstatēti Rīgā un Latgalē, laikā no 09.11. līdz 09.12. uzsākti 1356 administratīvie procesi.

Kā pozitīvu pieredzi atzīmē pašvaldību, NBS un Valsts robežsardzes sadarbību. Aicina komisiju atbalstīt MK rīkojumus.

**J.Rancāns** aicina turpināt aktuālā jautājuma apspriešanu vēl vienā komisijas sēdē, jo sēdei paredzētais laika limits ir beidzies, bet ir palikuši neuzklausīti viedokļi. Tad arī tiks pieņemti komisijas lēmumi par atbalstu MK rīkojumiem. Informācija par nākamās sēdes norisi būs atrodama Saeimas un komisijas mājaslapā.

**J.Rancāns** pateicas deputātiem un uzaicinātajām personām par dalību sēdē un slēdz sēdi.

Sēde pabeigta plkst. 11.50.

Komisijas priekšsēdētājs J.Rancāns

Komisijas sekretārs E.Šnore

Protokolētāja I.Silabriede